Z a p i s n i k
s 27. sjednice Vijeća Mjesnog odbora Vukomerec, 29. kolovoza 2023. s početkom u 19:30 sati u prostorijama MS Vukomerec, Porečka 7a.

Nazočni:
1. Vladimir Marenić
2. Igor Milašinović
3. Tihomir Kusobrak
4. Marija Pavičić
5. Stjepan Krznar


Predsjednik konstatira da je je sjednici nazočno 5 od 5 članova Vijeća, što znači da Vijeće može pravovaljano odlučivati. Isto tako, predsjednik izvještava nazočne da su e-mailom primili poziv i materijale za sjednicu.

Predsjednik predlaže verifikaciju zapisnika s 26. sjednice i pita ima li kakvih primjedbi ili dopuna.
Primjedbi niti prijedloga nema te predlaže verifikaciju zapisnika.
Nakon provedenog glasovanja utvrđuje se da Vijeće jednoglasno verificira zapisnik s 26. sjednice VMO.

Predlaže dnevni red za ovu sjednicu te moli članove da se izjasne  o prihvaćanju predloženog dnevnog reda te daje prijedlog na glasovanje.
Nakon provedenog glasovanja utvrđuje se da Vijeće jednoglasno usvaja sljedeći dnevni red:

D N E V N I     R E D
1. Aktualna komunalna problematika
2. Razno: izvješća, pitanja i prijedlozi.




Ad 1) Aktualna komunalna problematika

Pod ovom točkom vodila se rasprava o nikad gorem komunalnom stanju u naselju.
Puno je zaostalog granja od nevremena i predsjednik je izvijestio članove da je o stanju upoznato komunalno redarstvo i Zrinjevac. U šumici kod zgrade u Porečkoj su 2 potrgana kabla od nevremena i nitko ne dolazi to sanirati. Molimo da se to pokrene.
Također, potrebno je asfaltirati komad Porečke ulice kod kčbr. 1 gdje je ViO raskopao.
Na križanju Motovunske i Porečke ulice uz školsko dvorište konstantno neljudi dovoze otpad. Predlažemo da se postavi tabla „Zabranjeno odlaganje otpada. Prostor pod video nadzorom.“
Nakon provedene rasprave, Vijeće jednoglasno donosi 






Zaključak

o rješavanju aktualne komunalne problematike

1. Vijeće Mjesnog odbora Vukomerec predlaže Vijeću Gradske četvrti Peščenica – Žitnjak da u od nadležne gradske podružnice zatraži

· asfaltiranje raskopa ceste u Porečkoj ulici kod kčbr. 1 nastalog nakon radova Vodoopskrbe i odvodnje
2. 
Ovaj zaključak dostavit će se na daljnje postupanje Vijeću Gradske četvrti Peščenica-Žitnjak. 



Zaključak

o rješavanju aktualne komunalne problematike

3. Vijeće Mjesnog odbora Vukomerec predlaže Vijeću Gradske četvrti Peščenica – Žitnjak da u od nadležne gradske podružnice zatraži

· postavljanje table s natpisom „Zabranjeno odlaganje otpada. Prostor pod video nadzorom.“ na križanju Motovunske i Porečke ulice uz školsko dvorište zbog konstantnog navažanja glomaznog i drugog otpada
4. 
Ovaj zaključak dostavit će se na daljnje postupanje Vijeću Gradske četvrti Peščenica-Žitnjak. 


         



Ad 2) Razno: izvješća, pitanja i prijedlozi.

Pod ovom točkom nije bilo rasprave osim inicijative predsjednika da se krene u rekonstrukciju dječjeg parka u Portoroškoj ulici s čime su se svi složili. Park je dotrajao i zapušten.
Vijeće, bez rasprave, jednoglasno donosi


Zaključak

o uvrštavanju u Plan komunalnih potreba

1. Vijeće Mjesnog odbora Vukomerec predlaže Vijeću Gradske četvrti Peščenica – Žitnjak da u Plan komunalnih potreba uvrsti

· potpunu rekonstrukciju i uređenje dječjeg igrališta u Portoroškoj ulici
2. 
Ovaj zaključak dostavit će se na daljnje postupanje Vijeću Gradske četvrti Peščenica-Žitnjak. 





Predsjednik zaključuje sjednicu u 20 sati.



Zapisničar:

Vladimir Marenić

								



KLASA: 024-08/23-003/1527
URBROJ: 251-13-11-11/002-23-3
Zagreb, 29. kolovoza 2023. 
Predsjednik VMO Vukomerec

Vladimir Marenić

